Jason Kidd
Jason Frederick Kidd (sündinud 23. märtsil 1973) on USA endine elukutseline korvpallur ja nüüdne treener, kes mängis korvpalliliigas NBA kokku 19 hooaega. 2011. aastal Dallas Mavericksiga NBA meistriks tulnud Kidd valiti NBA tähtede mängule 10 korda. USA rahvuskoondise koosseisus kaks olümpiakulda võitnud Kidd kuulub ka korvpalli kuulsuste halli. Pärast mängijakarjääri asus Kidd leiba teenima treenerina, juhendades peatreenerina NBA klubisid Brooklyn Nets (2013–2014) ja Milwaukee Bucks (2014–2018) ning abitreenerina Los Angeles Lakersit (alates 2019. aastast).